פרס אוסקר

המונח "אוסקר" מפנה לכאן. אם הכוונה למשמעות אחרת, ראו אוסקר (פירושונים). פרסי האקדמיה (באנגלית: Academy Awards), ידוע גם כפרסי האוסקר (באנגלית: The Oscars), הם פרסים המוענקים על ידי האקדמיה האמריקאית לקולנוע ונחשבים לפרסים היוקרתיים ביותר בעולם בתחום הקולנוע. הטקס נערך בלוס אנג'לס ומאז 2002 מתקיים בתיאטרון דולבי (לשעבר תיאטרון קודאק). הטקס משודר ברשת ABC משנת 1976. האקדמיה לקולנוע הוקמה ב-11 במאי 1927, ומונה כ-10,000 חברים. טקס האוסקר הראשון נערך ב-16 במאי 1929. עם מנחי הטקס בעבר נמנים בוב הופ (18 טקסים), בילי קריסטל (תשעה טקסים), ג'וני קרסון (חמישה טקסים), וופי גולדברג (ארבעה טקסים), וג'ימי קימל (ארבעה טקסים). דמות פסלון האוסקר היא אביר האוחז בחרב גדולה, וניצב על גליל של סרט קולנוע. הפסלון עשוי מבריטניום (סגסוגת של בדיל, נחושת ואנטימון) ומצופה בזהב, על בסיס משיש שחור. גובהו 34 ס"מ ומשקלו 3.85 ק"ג. ישנן לפחות שתי גרסאות באשר למקור השם "אוסקר": לפי מילון אוקספורד, את הכינוי "אוסקר" הגתה ככל הנראה מרגרט ווריק, עובדת האקדמיה לקולנוע, כשהעירה שהפסלון מזכיר מאוד את דודה, אוסקר. בזמן שכינתה ווריק את הפסל בשם אוסקר, נכח עיתונאי בשם סידני סקולסקי, אשר דיווח על מציאת השם "אוסקר" באחד מטורי הדעה שלו. לפי אחת מהביוגרפיות של השחקנית בטי דייוויס, נטען שבטי עצמה קראה לפסלון בשם אוסקר, על שם בעלה הראשון הרמון אוסקר נלסון. שני האזכורים המוקדמים ביותר לשם "אוסקר" הם מראשית שנות ה-30: האחד בנאום התודה של וולט דיסני מ-1932, והשני מכתבה במגזין טיים משנת 1934. על מנת להתמודד על הפרס, על הסרט לצאת בשנה שלפני הטקס ולעמוד בקריטריון טכני – רזולוציה של לפחות 1080 על 2048 פיקסלים. בכל ענף בוחרים חברי האקדמיה המשתייכים לאותו ענף את המועמדים בקטגוריות השונות, והאקדמיה מפרסמת את שמות המועמדים בכל הקטגוריות זמן רב לפני הטקס. החל משנת 2004, רשימות המועמדים בקטגוריות השונות מתפרסמות בתחילת ינואר (עד שנה זו רשימות המועמדים היו מתפרסמות בתחילת פברואר). חריג לכך הוא קטגוריית הסרט הטוב ביותר, שהמועמדים בה יכולים להיות מוצעים על ידי חברי אקדמיה מכל ענף שהוא. לאחר מכן, המועמדים עומדים להצבעה של כל חברי האקדמיה, בלי קשר להשתייכותם המקצועית, ובטקס עצמו מכריזים את שמות הזוכים בענפים השונים. עצם המועמדות לפרס האוסקר, אף ללא זכייה בו, נחשבת ונחשקת מאוד בענף הקולנוע, מאחר שהצגת המועמדות מתבצעת על ידי הוועדות השונות באקדמיה, ולא על ידי בעלי עניין בסרטים, עובדה המעניקה למועמדות חשיבות ותואר בפני עצמן, עקב האובייקטיביות היחסית שבבחירה. בספטמבר 2020 הודיעה האקדמיה האמריקנית לקולנוע שהחל משנת 2024 ניתן יהיה לזכות בפרס "הסרט הטוב ביותר" רק אם היצירה תעמוד בכללים חדשים: אחד השחקנים הראשיים או שחקן משנה בולט יהיה ממוצא אסייתי, אפריקני, מזרח תיכוני, היספאני ויוצא באלה. עוד הוחלט כי סרט יעמוד בקריטריונים רק אם 30 אחוזים מכלל השחקנים בתפקידים משניים ומעלה יהיו נשים, להט"בים, בני קבוצה אתנית שאינה מיוצגת מספיק, בעלי מגבלות פיזיות או קוגניטיביות, או שלחלופין קו העלילה הראשי יתמקד בקבוצה כזו. הקריטריון השני מתמקד בצוות שעובד מאחורי הקלעים. כדי לעמוד בקריטריון, על ההפקה למנות לשני תפקידים בכירים אנשים מקבוצות שנחשבות ל"לא מיוצגות", ושלפחות אחד מהם ישתייך לקבוצה אתנית לא מיוצגת. בנוסף, על הצוות כולו לכלול לפחות שישה חברי צוות מקבוצה לא מיוצגת. לחלופין, אם לפחות 30 אחוז מחברי הצוות שייכים לאחת מהקבוצות הלא מיוצגות, הסרט יעמוד בקריטריון. עד שנת 2004 הטקס התקיים בסוף מרץ או באפריל, אך הוחלט להקדים אותו כדי ששידורו לא יהיה סמוך לחגים דתיים (הפסחא והפסח) וחשש שעליית אחוזי הרייטינג של אליפויות המכללות שמתקיימות בחודשים אלה יבואו על חשבון הטקס. מאז, הטקס מתקיים בסוף פברואר או תחילת מרץ בשנה שאחרי יציאת הסרטים המועמדים, ושישה שבועות אחרי הכרזת המועמדים הסופיים (בדרך כלל סרטים אלה יוצאים לבתי הקולנוע בחודשי נובמבר–דצמבר שלפני הטקס). טקס חלוקת הפרסים משודר בטלוויזיה וברדיו וזוכה לאחוזי רייטינג גבוהים (בטקס בשנת 2007 צפו 40 מיליון אמריקאים בטקס והאקדמיה טוענת כי מיליארדים ברחבי העולם צופים בו, אך טענה זו מעולם לא הוכחה). מאז שנת 1973, משדרת רשת ABC את הטקס והיא מחויבת לשדר אותו על פי חוזה עד שנת 2028. הטקס אורך בממוצע שלוש וחצי שעות (לשם השוואה, הטקס הראשון ארך 15 דקות בלבד). בשנת 2010, הודיעה האקדמיה שבמטרה להימנע מטקס ארוך מדי, לזוכים אסור למסור נאום תודה של יותר מ-45 שניות. שלוש פעמים במהלך ההיסטוריה נדחה הטקס: בשנת 1968, ביומיים בגלל רצח מרטין לותר קינג; בשנת 1981, ביום אחד בגלל ניסיון ההתנקשות ברונלד רייגן, ובשנת 2021 נדחה הטקס בכחודשיים, בגלל מגפת הקורונה. מאז שנת 1993 נהוג להקרין סרטון לזכרם של אישים שתרמו לקולנוע אשר נפטרו בשנה שלפני הטקס. פרס אוסקר לשם כבוד (Academy Honorary Award) פרס אוסקר להישגים מיוחדים הישג טכני, מדעי או הנדסי הפקה – הפרס לזכר אירווינג תלברג פרס ז'אן הרשולט לפעילות הומניטרית הישג טכנולוגי – על שם גורדון סוייר הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה. עוזר במאי הטוב ביותר: 1933–1937 הבמאי הטוב ביותר בסרט קומדיה: 1928 בימוי הריקוד הטוב ביותר: 1935–1937 הפסקול הטוב ביותר עבור סרט מוזיקלי או קומדיה: 1995–1999 הסיפור המקורי הטוב ביותר: 1928–1956 סרט קצר הטוב ביותר – צבע: 1936–1937 הסרט קצר הטוב ביותר – פעולה בשידור חי שבשני סלילים: 1936–1956 סרט קצר הטוב ביותר – החידוש: 1932–1935 אפקטי ההנדסה הטובים ביותר: 1928 הכותרת הטובה ביותר: 1928 ההפקה האמנותית הטובה ביותר: 1928 ערך מורחב – פרס אוסקר - שיאים הסרטים "בן חור" (1959), "טיטניק" (1997), ו"שר הטבעות: שיבת המלך" (2003) זכו ב-11 פרסים כל אחד. האדם שזכה במספר הפרסים הגבוה ביותר הוא וולט דיסני: 22 (דיסני גם מחזיק במספר המועמדויות הגבוה ביותר: 59). קתרין הפבורן היא השחקנית היחידה נכון להיום שזכתה בארבעה פרסי אוסקר על משחק, כולן בקטגוריית השחקנית הראשית הטובה ביותר. מריל סטריפ היא השחקנית בעלת מספר המועמדויות הרב ביותר לפרס אוסקר – 21 מועמדויות (זכתה שלוש פעמים). לפרס האוסקר חמש קטגוריות הנחשבות לחשובות ביותר: הסרט הטוב ביותר, התסריט הטוב ביותר (התסריט המעובד הטוב ביותר או לחלופין התסריט המקורי הטוב ביותר), השחקן הראשי הטוב ביותר, השחקנית הראשית הטובה ביותר והבמאי הטוב ביותר. הסרט "זה קרה לילה אחד" משנת 1934 היה הסרט הראשון שזכה בכל חמש הקטגוריות, ואחריו עשו זאת שניים נוספים: "קן הקוקייה" (1975) ו"שתיקת הכבשים" (1991). בשנים האחרונות גוברת הביקורת הציבורית על ההחלטות שמקבלת ועדת חלוקת הפרס. בין השאר טוענים המבקרים שהפרס מוטה על ידי כסף, מכיוון שחברות הפקה שונות בהוליווד מוציאות מיליוני דולרים על שכירות פובליציסטים לקידום הסרט שלהם לזכייה. ביקורת נוספת שנשמעת מכיוונים רבים עוסקת ביצוג בלתי שוויוני בקטגוריות המרכזיות, כמו קטגורית הבימוי. דוגמה למחאה על כך היא שלטי החוצות שמפיקה הקבוצה הפמיניסטית גרילה גירלז בהוליווד מדי שנה, המכילים מסרי מחאה וסטטיסטיקות מדויקות על מקבלי הפרסים, למשל: "אוסקר נכון אנטומית: פרס הבימוי מעולם לא הוענק לאישה. 92.8% מפרסי התסריט הלכו לגברים. רק 5.5% מפרסי המשחק הלכו לשחקנים לא לבנים". בשנת 2012, פורסם מחקר אשר טוען כי מבדיקה של יותר מ-5,100 חברי אקדמיה, 94% היו לבנים, 77% היו גברים, ו-54% מהם מעל גיל 60. 33% מחברי ההצבעה הם מועמדים לשעבר ו-19% מחברי האקדמיה זכו באחד מפרסי האקדמיה. מועמדים ישראלים לפרס אוסקר פרס אופיר – פרס האקדמיה הישראלית לקולנוע פרס גלובוס הזהב פרס סרט הזהב אתר האינטרנט הרשמי של פרס אוסקר אתר האינטרנט הרשמי של האקדמיה האמריקאית לקולנוע topic/Academy-Award פרס אוסקר, באתר אנציקלופדיה בריטניקה (באנגלית) פרס אוסקר, ברשת החברתית פייסבוק פרס אוסקר, ברשת החברתית אינסטגרם פרס אוסקר, סרטונים בערוץ היוטיוב פרס האוסקר, במסד הנתונים IMDb ניב שטנדל, 80 עובדות על האוסקר ה-80, באתר nrg‏, 22 בפברואר 2008 איריס אברמוביץ', תודות אל.איי, באתר ynet, 3 במרץ 2010 יוני בינרט, זהב של שוטים: הטעויות הגדולות של פרסי האוסקר, באתר Xnet‏, 21 בפברואר 2012 מאיר שניצר, זכייה לדורות: הטעויות הגדולות של האוסקר, באתר nrg‏, 22 בפברואר 2012 ישי קיצ'לס, לא כל הזהב נוצץ, באתר ישראל היום, 24 בפברואר 2012(הקישור אינו פעיל, 25.2.2019) Who was Oscar, a history of the academy awards statuette מאתר ה-BBC דודי כספי, לנער את האוסקר, באתר ישראל היום, 17 באוגוסט 2018 סער ורדי, ‏מקללת השחקניות ועד הפסל האבוד: 30 עובדות על האוסקר שאסור לפספס, באתר מעריב אונליין, 26 בפברואר 2017 Condé Nast, Who Votes for the Oscars, and How Do They Do It?, Vanity Fair, ‏2022-03-21 (באנגלית אמריקאית) "Oscar" in The Oxford English Dictionary, June 2008 Draft Revision Levy, Emanuel (2003) All About Oscar: The History and Politics of the Academy Awards Continuum, New York. ISBN 0-8264-1452-4 "Oscar®-Winning Walt". Disney.Go.com. Retrieved February 25, 2012 "Cinema: Oscars". Time. March 26, 1934. אינה טוקר, שינוי דרמטי באוסקר: רק סרטים שמעודדים גיוון יתחרו על פרס הסרט הטוב ביותר, באתר ynet, 9 בספטמבר 2020 תגית: טקס פרסי האוסקר, באתר "במחשבה שנייה" Director William Friedkin at the Hudson Union Society A Season of Oscar Discontent THE ANATOMICALLY CORRECT OSCAR (ארכיון) רויטרס, הקומיקאית אלן דג'נרס נבחרה להנחות את טקס האוסקר ב-2014, באתר ynet, 2 באוגוסט 2013. רויטרס, ניל פטריק האריס ינחה את האוסקר, באתר ynet, 16 באוקטובר 2014. בשל הקורונה: טקס האוסקר נדחה לאפריל 2021, באתר כלכליסט, 15 ביוני 2020 אבנר שביט‏, פרס חביב הקהל ושלישיית מנחות: המהפכה של טקס האוסקר, באתר וואלה, 15 בפברואר 2022 ערן איצקוביץ, "כבוד גדול או מלכודת": זה הקומיקאי האהוב שנבחר להנחות את טקס פרסי האוסקר, באתר ישראל היום, 7 בנובמבר 2022 Rose, Lacey (2023-11-15). "Oscars: Jimmy Kimmel Back as 2024 Host". The Hollywood Reporter (באנגלית אמריקאית). נבדק ב-2023-11-15.